“มาดามแป้ง” เตรียมโชว์ศักยภาพนักธุรกิจ งาน “APEC CEO Summit 2022”
“นวลพรรณ ล่ำซำ” เตรียมแสดงพลังนักธุรกิจหญิง ใน “APEC CEO Summit 2022” ภายใต้หัวข้อ  “Passion, Inspiration and Empowerment by Madame Pang”
“นวลพรรณ ล่ำซำ” เตรียมแสดงพลังนักธุรกิจหญิง ใน “APEC CEO Summit 2022” ภายใต้หัวข้อ  “Passion, Inspiration and Empowerment by Madame Pang”
17 พ.ย. 2565

บริษัท เมืองไทยประกันภัย จำกัด (มหาชน) บริษัทประกันวินาศภัยรายเดียวในไทย หนึ่งในผู้สนับสนุนหลัก ”งานประชุม ABAC 2022” หรือ สภาที่ปรึกษาทางธุรกิจของเอเปค และ “APEC CEO Summit 2022” หรือการประชุมสุดยอดผู้นำภาคเอกชนของเอเปค ซึ่งเป็นการประชุมชั้นนำของผู้นำเศรษฐกิจเอเปคและผู้นำชุมชนธุรกิจระดับภูมิภาคและระดับโลกจาก 21 เขตเศรษฐกิจ เพื่อร่วมขับเคลื่อนความก้าวหน้าทุกมิติครั้งสำคัญ
สำหรับโอกาสนี้ มาดามแป้ง นวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) เตรียมขึ้นแถลงข่าวหัวข้อ “Passion, Inspiration and Empowerment by Madame Pang” แสดงศักยภาพและพลังของผู้หญิงที่ขับเคลื่อนการทำงานทุกด้านด้วยแรงบันดาลใจ สะท้อนผ่านมุมมองซีอีโอหญิงชั้นแนวหน้าของไทยและในฐานะผู้นำบริษัทด้านประกันวินาศภัยที่ดำเนินธุรกิจยาวนานที่สุดในประเทศ ในวันศุกร์ที่ 18 พฤศจิกายน 2565 เวลา 14.00 น.เป็นต้นไป ณ ดิแอทธินี โฮเต็ล อะลักชัวรี คอลเลคชั่น โฮเต็ล กรุงเทพฯ